EkBass/fiwiki-20250220-pages-articles huggingface dataset:
Pelurin virhepäätelmä

Pelurin virhepäätelmä tai uhkapelaajan harha (engl. Gambler's fallacy) on tilasto- ja argumentaatiovirhe, jossa nojataan taikauskoisesti tai toiveajattelun luonteisesti "todennäköisyyksien lakeihin" ajatellen, että kun jokin on tapahtunut tietyllä aikavälillä normaalia useammin, se tulee tapahtumaan tulevaisuudessa harvemmin. Etenkin jos on kyse tapahtumista, jotka ovat joka kerralla yhtä satunnaisia, on kyseessä yksiselitteisesti virhepäätelmä. Formaalimmin ilmaistuna virhepäätelmä voidaan esittää seuraavanlaisena kaavana:Nizkor.org Luettu 21.11.2007 # X on tapahtunut. # X on erilainen tulos, kuin mitä odotetaan tapahtuvan keskimäärin tai pitkän aikavälin jälkeen. # Siksi X:n täytyy loppua pian. Pelurin virhepäätelmä tapahtuu seuraavanlaisissa muodoissa: * Voittoputki: Epäsäännöllisestä tapahtumasta on odotettavissa tietynkaltainen tulos, koska se on tapahtunut hiljattain. * Todennäköisyyden lait tai Nyt täytyy olla jo minun vuoroni: Tietynkaltainen tulos on odotettavissa, koska sitä ei ole tapahtunut hiljattain. * Todennäköisyyden lait tai Olen kuluttanut onneni loppuun: Tietynkaltainen tulos ei ole odotettavissa, koska se on tapahtunut hiljattain. * Huonon onnen jatkumo: Tietynkaltainen tulos ei ole odotettavissa, koska sitä ei ole tapahtunut hiljattain. Esimerkkejä pelurin virhepäätelmästä argumentaatiovirheenä: * Japaniin on iskenyt jo useita tsunameja. Ei niitä enää voi tulla. * Kenraali Rommel on voittanut jo useita taisteluja. Seuraavan taistelun voittavat britit, koska Rommelin voittoputki ei voi jatkua. * Lottoriveissä ei ole pitkään aikaan esiintynyt ykköstä, joten ensi lauantain rivissä se todennäköisesti jo on. * Viime aikoina olen saanut kielten kokeista niin paljon huonoja numeroita, että ensi viikon englanninkokeesta saan luultavasti ainakin kasin. * Olen ympyröinyt tämän kokeen monivalinnasta jo 6 kertaa putkeen vaihtoehdon D, eli jonkun näistä vastauksista on pakko olla väärin. Asia saattaa olla jopa täysin päinvastoin. Esimerkiksi useat Japaniin iskeneet tsunamit voivat viitata siihen, että Japani on tsunamiherkkä maa, kenraali Rommelin menestys voi viitata siihen, että hänen sotataitonsa ovat hyvät ja lottopallojen arvonta on joka kerran käytännössä yhtä satunnainen, joten edelliset tulokset eivät vaikuta tuleviin ja se, joka saa kielten kokeista erittäin paljon huonoja numeroita, ei ilmeisesti ole hyvä kielissä. Kokeen oikeaa tai väärää vastausta ei myöskään voi päätellä siitä kuinka monta samaa monivalinnan vaihtoehtoa on valinnut peräkkäin, vaan ainoastaan tietämällä oikean vastauksen. == Katso myös == * Kognitiivinen vinouma * Behavioristinen taloustiede * Kuumien käsien harha ==Lähteet== Luokka:Argumentaatiovirheet Luokka:Tilastovirheet
Lillian Board

Lillian Barbara Board MBE (13. joulukuuta 1948 Durban – 26. joulukuuta 1970) oli Etelä-Afrikassa syntynyt brittiläinen yleisurheilija, jonka päälajit olivat 400:n ja 800 metrin juoksu. Hän menehtyi 22-vuotiaana suolistosyöpään. Board saavutti 19-vuotiaana 400 metrin juoksun hopeaa Méxicon 1968 olympialaisissa. Ateenan EM-kilpailuissa 1969 hän voitti kultaa 800 metrillä ja 4 × 400 metrillä. Vaikka Board alkoi osoittaa vakavia sairastumisen oireita jo touko–kesäkuussa 1970, päädyttiin oikeaan diagnoosin vasta elokuussa. Hän sai erilaisia hoitoja ja matkusti marraskuussa Keski-Eurooppaan etsimään apua kuuluisan vaihtoehtolääkäri Josef Isselsin luota. Hoidoista huolimatta Boardin sairaus levisi ja aiheutti kuoleman 26. joulukuuta. == Lähteet == Luokka:Brittiläiset olympiamitalistit Luokka:Brittiläiset keskimatkojen juoksijat Luokka:Vuonna 1948 syntyneet Luokka:Vuonna 1970 kuolleet
Kaj Linna

Kaj Linna (s. 24. tammikuuta 1971 Helsinki ) on suomalainen uransa lopettanut jääkiekkopuolustaja. == Pelaajaura == Linna pelasi juniorivuosinaan helsinkiläisessä Karhu-Kissojen joukkueessa. Pelipaikkaa HIFK:sta ei löytynyt, joten hän lähti 1990-luvun alussa Bostonin yliopistoon pelaamaan ja opiskelemaan. Linna pelasi yliopistojoukkueessa neljän kauden ajan (1991–1995) ja herätti tänä aikana NHL-joukkueiden kiinnostuksen. Ottawa Senators varasi Linnan kevään 1995 varaustilaisuudessa kahdeksannella kierroksella (183. varaus) ja teki samalla vuoden sopimuksen. Linna kävi Ottawan harjoitusleirillä, mutta pelipaikkaa NHL-joukkueesta ei auennut, vaan hänet ohjattiin AHL:ssä pelanneeseen Prince Edward Island Senatorsiin. AHL:ssä Linna oli joukkueensa tehokkain puolustaja, mutta kutsua NHL-joukkueeseen ei silti tullut. Kauden päätyttyä P.E.I. Senatorsin joukkue lakkautettiin ja Linna palasi Suomeen ja HIFK:hon. HIFK:ssa Linna pelasi seuraavat kaksi kautta (1996–1998), joista jälkimmäinen päättyi HIFK:n mestaruuteen. Seuraavaksi kaudeksi Linna siirtyi takaisin Pohjois-Amerikkaan, nyt IHL:ssä pelanneeseen Nashville Predatorsin farmijoukkue Milwaukee Admiralsiin. Tavoitteena oli saavuttaa paikka Predatorsissa, mutta Linna ehti pelata kaudella vain 11 ottelussa kunnes koko ura päättyi kovasta kyynärpäätaklauksesta seuranneeseen vakavaan aivotärähdykseen. Taklaaja Joe Frederick sai teostaan neljän ottelun pelikiellon. Aivotärähdys oli Linnalle jo uran neljäs ja siihen mennessä pahin. Lääkärit suosittelivat jääkiekon pelaamisen lopettamista. == Uran jälkeen == Pelaajauransa jälkeen Linna on muun muassa työskennellyt sijoitusalalla Bostonissa. Hän harkitsi myös paluuta pelaajaksi, mutta luopui sittemmin aikeista. Hän meni naimisiin keväällä 1999 yhdysvaltalaisen naisystävänsä kanssa. Myöhemmin Linna palasi Suomeen ja tällä hetkellä hän työskentelee suuressa lääkealan yrityksessä toimialueenaan markkinointi ja viestintä. == Tilastot == 1991–1992 Boston University NCAA 33 7 14 21 46 1992–1993 Boston University NCAA 36 2 27 29 71 1993–1994 Boston University NCAA 34 4 13 17 26 1994–1995 Boston University NCAA 36 7 20 27 26 1995–1996 P.E.I. Senators AHL 67 6 24 30 32 5 1 2 3 4 1996–1997 HIFK SM-liiga 46 9 12 21 79 1997–1998 HIFK SM-liiga 45 8 10 18 71 9 1 4 5 8 MM 10 0 0 0 10 1998–1999 Milwaukee Admirals IHL 11 0 1 1 25 SM-liiga yhteensä 91 17 22 39 150 9 1 4 5 8 ==Lähteet== * === Viitteet === Luokka:Suomalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1971 syntyneet Luokka:Elävät henkilöt
Wimshurstin influenssikone

Wimshurstin influenssikone on James Wimshurstin 1880-luvulla kehittämä sähköstaattinen generaattori. Laite kerää staattista sähköä influenssin avulla ja synnyttää hyvin voimakkaan, jopa kymmenien kilovolttien suuruisen tasajännitteen. Jännite riittää aiheuttamaan sähköstaattisen purkauksen toisistaan useiden senttimetrien etäisyydellä olevien metallisten elektrodien välille, mikä ilmenee voimakkaana sähkökipinänä. Koneen muodostaa kaksi pyöreätä lasi- tai muovilevyä, jotka on laakeroitu ja asetettu akselille pystyasentoon muutaman millimetrin päähän toisistaan. Ne on päällystetty johtavilla sektoreilla. Levyjen ulkopuoleen on kiinnitetty sarja tinapaperilohkoja, ja erillisissä telineissä on neljä noin kymmenen sentin mittaista riviä sukakärkiä. Ne ovat tavallisimmin noin tuuman pituisia nuppineuloja, jotka on asennettu pidikkeisiinsä noin puolen millimetrin välein. Neulojen kärjet ovat tasaisesti noin puolen millimetrin päässä tinapaperisuikaleista. Sukakärkien kannattimet on yhdistetty takasivulla oleviin elektrodi- eli johdinpuikkoihin, jotka päättyvät metallipalloihin; tätä kautta koneen tuottama sähkö hyödynnetään. Lisäksi kummankin levyn yhteyteen on asennettu tasoittajat: ne ovat neljä jäykkää metallilankaa, jotka on asennettu akselinkannattimiin ja ylettyvät lasilevyjen reunan ja tinapaperilohkojen puoliväliin; päissä on levyihin nojaavat metallilankaluudat. Konetta käytetään käsikammella, jonka käyttöhihnat on asennettu niin että levyt pyörivät vastakkaisiin suuntiin. Levyjen pyöriessä syntyy hankaussähköä, joka kerätään talteen sukakärjillä ja johdatetaan edelleen johdinpuikkojen avulla. Hankaussähkö kerätään talteen esimerkiksi Leidenin pullojen avulla. Kiekkoja vastakkaisiin suuntiin pyöritettäessä kiekkojen johtaviin sektoreihin muodostuu influessi-ilmiön vaikutuksesta vastakkaisia sähkövarauksia, jotka kerätään johtavilla harjoilla eräänlaisiin kondensaattoreihin, Leidenin pulloihin. Varaus johdetaan metallitankojen päissä oleviin metallipalloihin, jotka ovat sopivalla etäisyydellä toisistaan muodostaen nk. kipinävälin. Jännitteen aiheuttaman sähkökentän noustessa yli ilman läpilyöntikeston, sähkövaraus purkautuu kipinänä. Jännitteen suuruus ja siitä johtuvan kipinän pituus riippuu paitsi pyörivien kiekkojen halkaisijasta, myös pallojen halkaisijasta. Varausten kertymisnopeus, sähkövirta, taas riippuu kiekkojen pyörimisnopeudesta. Koneella ei ole sähköenergian tuotannon kannalta kaupallista merkitystä, vaan sitä käytetään staattisen sähkökentän havainnollistamistarkoituksissa mm. kouluissa. Konetta voidaan käyttää mm. pienten röntgenputkien suurjännitelähteenä ja erilaisissa fysikaalisissa kokeissa. == Katso myös == *Dynamo ==Lähteet== * * == Aiheesta muualla == * Luokka:Sähkötekniikka
Seishirō Itagaki

Seishirō Itagaki (, Itagaki Seishirō; 21. tammikuuta 1885 Morioka, Japani – 23. joulukuuta 1948 Tokio, Japani) oli keisarillisen Japanin armeijan kenraali ja sotaministeri Toisessa maailmansodassa. Itagaki oli aktiivinen toimija Japanin sotaan johtaneessa liittoutumassa. Sotaministerinä hän oli vuosina 1938–1940. Huhtikuusta 1945 lähtien hän toimi muun muassa Jaavalla, Sumatralla, Malaijissa, Borneolla, Andamaaneilla ja Nikobaareilla olleiden japanilaisten joukkojen komentajana. Itagaki tuomittiin Tokion kansainvälisessä sotarikostuomioistuimessa kuolemaan sotarikoksista. Hänet todettiin syylliseksi sotavankien ja internoitujen siviilien kuolemiin ja aliravitsemukseen. Itagaki teloitettiin hirttämällä. == Lähteet == Luokka:Japanin ministerit Luokka:Japanilaiset toisen maailmansodan sotilaat Luokka:Japanilaiset kenraalit Luokka:Japanilaiset poliitikot Luokka:Japanilaiset teloitetut Luokka:Sotarikoksista teloitetut Luokka:Vuonna 1885 syntyneet Luokka:Vuonna 1948 kuolleet
Gioconda Belli

Gioconda Belli (s. 9. joulukuuta 1948) on nicaragualainen kirjailija. Hän kirjoittaa kolumneja Nicaraguan päälehtiin. Belli käyttää Asuttu nainen -romaanissaan (1988, suom. Auli Leskinen) lähihistorian tapahtumia ja todellisia henkilöitä osana jännitystarinaa. Sen lisäksi hän on julkaissut kolme muuta romaania, kuusi runokokoelmaa ja lastenkirjan. Hän osallistui aktiivisesti sandinistiliikkeen taisteluun Somoza-suvun diktatuuria vastaan ja joutui 1970-luvulla maanpakoon . * ==Suomennetut teokset== * Asuttu nainen (La mujer habitada), suom. Auli Leskinen, Helsinki: Kääntöpiiri 1990 ISBN 951-8989-10-9 * Nukke (katkelma teoksesta Asuttu nainen), julkaisussa Pulut: Suomen rauhanpuolustajat ry:n jäsenlehti 1994: 4 ; Runo * JuhlaGioconda Belli, Lahden kaupunginkirjaston runotietokanta 2.12.2021, viitattu 15.12.2021 == Lähteet == Luokka:Nicaragualaiset kirjailijat Luokka:Vuonna 1948 syntyneet Luokka:Elävät henkilöt
Hal Foster

Harold "Hal" Rudolf Foster (18. elokuuta 1892 Halifax, Nova Scotia, Kanada – 25. heinäkuuta 1982) oli kanadalais-yhdysvaltalainen sarjakuvapiirtäjä, jonka tunnetuin sarjakuva on Prinssi Rohkea. Foster piirsi myös Tarzania. == Elämä == Fosterin isä kuoli, kun hän oli neljävuotias. Kahdeksan vuotta myöhemmin äiti avioitui uudestaan. Vuonna 1906 perhe joutui muuttamaan Winnipegiin Manitobaan. Hal Foster kävi peruskoulun loppuun 13-vuotiaana ja alkoi opiskella itse. 18-vuotiaana vuonna 1910 hän alkoi työskennellä piirtäjänä Hudson Bay Companyssä. Kanadan lama pakotti hänet freelanceriksi vuonna 1913. Vuonna 1915 hän avioitui Helen Wellsin kanssa. === Sarjakuvapiirtäjäksi === Elokuun 28. päivä vuonna 1919 Foster muutti Chicagoon opiskelemaan taiteilijaksi. Hän opiskeli Chicagon taideoppilaitoksissa ja päätyi työskentelemään mainospiirtäjänä. Vuonna 1929 hän alkoi piirtää Edgar Rice Burroughsin Tarzanista sarjakuvaversiota. Alun jälkeen Foster palasi mainosalalle mutta suuren laman tultua hän alkoi taas vuonna 1931 piirtää Tarzania. Myöhemmin hän kehitti oman sarjakuvansa, jonka nimi oli aluksi Derek, Son of Thane (Derek, Thanen poika). Myöhemmin hän muutti sen nimeksi Prince Arn (Prinssi Arn). Vuonna 1936 hän tarjosi sitä United Features Syndicatelle, joka hylkäsi sen. Kuitenkin King Features Syndicaten omistaja William Randolph Hearst halusi Fosterin sarjakuvan tekijäkseen. King Featuresin Joseph Connelly nimesi sarjan Prince Valiantiksi. Näin ensimmäinen Prinssi Rohkea -strippi ilmestyi helmikuussa 1937. Prinssi Rohkean lisäksi Foster teki vuonna 1943 sarjakuvan The Song of Bernadette, vuonna 1945 kuvitti kirjan The Young Knight ja teki sarjakuvaa The Medieval Castle. Vuonna 1971 ilmestyi viimeinen kokonaan Fosterin itse tekemä Prinssi Rohkean sivu. Hän jatkoi tarinan kirjoittamista ja suunnitteli vielä ulkoasua. Viimeinen Fosterin kirjoittama Prinssi Rohkea ilmestyi 1980. Hal Foster kuoli vuonna 1982, kolme viikkoa ennen 90. syntymäpäiväänsä. == Palkinnot == Hal Foster sai Prinssi Rohkeasta paljon palkintoja: * Bansheen "Silver Lady" -palkinto 1952 * National Cartoonists Societyn Reuben-palkinto 1957 * Story Comic Strip Award 1964 * Special Features Award 1966 ja 1967 * Elzie Segar Award 1978 * Gold Key 1977 * Will Eisner -palkinnon Hall of Fameen 1996 * Jäsenyys Ison-Britannian Royal Society of Artsissa == Kirjallisuutta == * == Lähteet == * Brian Kane. Hal Foster . Been Publishing, I'm Back. www.bpib.com, viitattu 21.11.2007 * National Cartoonist Society: NCS Awards, viitattu 21.11.2007 Luokka:Kanadalaiset sarjakuvantekijät Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1892 syntyneet Luokka:Vuonna 1982 kuolleet
Lucian Blaga

Lucian Blaga (1895 Lancrăm, Romania – 1961 Cluj, Romania) oli romanialainen runoilija, näytelmäkirjailija, filosofi ja kääntäjä. Hän kuului Romanian akatemiaan vuodesta 1937. Hän oli vuonna 1956 ehdolla Nobelin kirjallisuuspalkinnon saajaksi. Blaga opiskeli Wienin yliopistossa ja valmistui filosofian tohtoriksi. Hän toimi 1926–1939 diplomaattina. Vuosina 1939–1948 hän oli Clujin yliopistossa filosofian professorina ja työskenteli sen jälkeen Romanian akatemian historian tutkimuslaitoksessa Clujissa. Blagan tuotannossa oli filosofisia teoksia, runoja, näytelmiä ja esseekokoelmia. ==Suomennettu teos== * Aura ja huilu, runoja, suom. Martti Larni. Kirja Suomen Kirja 1945. Virpi Leppäsen suomentamia runoja julkaistu: Taite: runouslehti 1995, nro 1, s. 8–9.Lucian Blaga Lahden kaupunginkirjaston runotietokanta. Päivitetty 2.12.2020, viitattu 5.1.2021 *Kirje *Te vuoret, antakaa munulle ruumis *Tippukivi ==Lähteet== == Aiheesta muualla== Luokka:Romanialaiset runoilijat Luokka:Romanialaiset näytelmäkirjailijat Luokka:Romanialaiset diplomaatit Luokka:Romanialaiset filosofit Luokka:Romanialaiset professorit Luokka:Vuonna 1895 syntyneet Luokka:Vuonna 1961 kuolleet
Dámaso Alonso

Dámaso Alonso y Fernández de las Redondas (22. lokakuuta 1898Instituto Cervantes: Dámaso Alonso. Biografía Viitattu 4.9.2024. Madrid, Espanja – 25. tammikuuta 1990 Madrid, Espanja) oli espanjalainen runoilija, kirjallisuudentutkija, filologi ja kirjallisuuskriitikko. Hän kuului niin kutsutun Sukupolvi 27:n jäseniin. Alonso opiskeli oikeustieteen kandidaatiksi mutta väitteli kirjallisuustieteestä. Hän opetti espanjan kieltä ja kirjallisuutta useissa yliopistoissa, muun muassa Valencian yliopistossa 1933–1939 ja Madridin yliopistossa vuodesta 1939, sekä myös ulkomailla Oxfordissa. Alonso valittiin Espanjan kuninkaalliseen akatemiaan vuonna 1945. Hän toimi sen johtajana vuosina 1968–1982.Real Academia Española: Dámaso Alonso Viitattu 4.9.2024. Alonsolle myönnettiin vuonna 1978 espanjankielisen kirjallisuuden Cervantes-palkinto. == Lähteet == Luokka:Espanjalaiset runoilijat Luokka:Filologit Luokka:Kirjallisuuskriitikot Luokka:Espanjan akatemian jäsenet Luokka:Vuonna 1898 syntyneet Luokka:Vuonna 1990 kuolleet
Shayol Ghul

Shayol Gul on Robert Jordanin Ajan Pyörä -kirjasarjasta tunnetun Pimeän valtiaan, Shai'tanin, vankila. Luoja vangitsi hänet sinne maailman luomisen alussa. Vankila on suljettu seitsemällä cuen'dillarista valmistettulla sinetillä. Sinetit kuitenkin heikkenevät ja murtuvat vähitellen, ja kun viimeinenkin sinetti murtuu, silloin alkaa Tarmon Gaidon, viimeinen taistelu Uudestisyntyneen Lohikäärmeen ja Pimeän valtiaan välillä. Sitä mukaa kun sinetit murtuvat, Hyljätyt vapautuvat vankilasta. Vankilan sisällä sijaitsee myös Tuhon Kuilu, paikka joka palaa tulesta ja ulottuu maan sisuksiin. Kuilun olemassaolon syy on epäselvä. Luokka:Ajan Pyörä en:Wheel of Time locations#Shayol Ghul
Machete (elokuva)

Machete on Robert Rodriguezin ohjaama elokuva, joka sai ensi-iltansa Venetsian elokuvajuhlilla 1. syyskuuta 2010. Machete oli alun perin Grindhouse: Planet Terror -elokuvaa (2007) varten tehty kuvitteellinen traileri, jonka pohjalta ohjaaja teki kokopitkän elokuvan. Pääosaa näyttelee Danny Trejo. Elokuvan ensi-ilta Yhdysvalloissa oli 3. syyskuuta 2010. == Näyttelijät == == Aiheesta muualla == === Arvostelut === * Luokka:Vuoden 2010 yhdysvaltalaiset elokuvat Luokka:Robert Rodríguezin ohjaamat elokuvat Luokka:Yhdysvaltalaiset toimintaelokuvat Luokka:Seulonnan keskeiset artikkelit Luokka:20th Century Foxin elokuvat Luokka:Yhdysvaltalaiset independent-elokuvat
Cuen’dillar

Cuen'dillar eli sydänkivi on Robert Jordanin kirjasarjassa Ajan pyörä esiintyvää kiveä, jota valmistivat Aes Sedait Legendojen aikakaudella Mahdin avulla. Sitä ei voi tuhota, vaan jokainen siihen kohdistuva isku tekee vain vahvemmaksi. Shayol Ghulin sinetit on tehty Aes Sedain muinaisen symbolin muotoiseksi hiotusta cuen'dillarista. Kiven valmistustapa unohdettiin aikoja sitten. Egwene ál'Vere on kuitenkin keksinyt tavan luoda kyseistä ainetta. Luokka:Ajan Pyörä
Kuniaki Koiso

Kuniaki Koiso (; 22. maaliskuuta 1880 Utsunomiya, Japani – 3. marraskuuta 1950 Tokio, Japani) oli keisarillisen Japanin armeijan kenraali, Korean kenraalikuvernööri ja Japanin pääministeri toisessa maailmansodassa. Koiso toimi maansa 41. pääministerinä 22. heinäkuuta 1944 – 7. huhtikuuta 1945. Hänet tuomittiin Tokion kansainvälisessä sotarikostuomioistuimessa elinkautiseen vankeuteen sotarikoksista. Hänet todettiin syylliseksi "tietoisesta velvollisuutensa täyttämättä jättämisestä". Syyte pohjautui siihen, että Koison pääministerikaudella oli tiedossa japanilaisten joukkojen syyllistyminen julmuuksiin rintamilla ja miehitysalueilla. Muun muassa lokakuussa 1944 hänen ulkoministerinsä oli kertonut liittoutuneiden sotavankien kohtelussa olleen "paljon toivomisen varaa". Hän kuoli vankeudessa. == Lähteet == Luokka:Japanilaiset toisen maailmansodan sotilaat Luokka:Japanilaiset kenraalit Luokka:Japanin pääministerit Luokka:Korean kenraalikuvernöörit Luokka:Sotarikoksista vankeuteen tuomitut Luokka:Vuonna 1880 syntyneet Luokka:Vuonna 1950 kuolleet
Angelit

Angelit on saamelainen yhtye, joka on levyttänyt yhdeksän albumia vuosina 1992–2003; näistä neljä ensimmäistä nimellä Angelin tytöt. Yhtyeessä laulavat sisarukset Ursula ja Tuuni Länsman. He esiintyivät yhdessä ensimmäisen kerran 1982. Yhtye on saanut nimensä tyttöjen kotikylän Angelin mukaan, ja alkuperäisessä kokoonpanossa lauloi muitakin angelilaisia nuoria, kuten soolourallaan menestynyt Ulla Pirttijärvi. Soololevyn he julkaisivat 1992. Angelit ovat vierailleet Waltari-yhtyeen levyillä So Fine! ja Big Bang.Kotisivu Vuonna 2000 Angelit levyttivät yhtyeen kanssa yhteisalbumin Channel Nordica. == Albumit == === Nimellä Angelin tytöt === * * * === Nimellä Angelit === * * == Yhteistyöt == Kaikki paitsi Final Fantasy -yhteistyö on tehty yhdessä Waltari-yhtyeen kanssa. === Nimellä Angelin tytöt === * * (vierailijana) === Nimellä Angelit === * (single) * == Lähteet == == Aiheesta muualla == *angelit.net , Facebook-sivut. * Ylen Elävä arkisto: Angelin Tytöt. * * Soundin levyarvosteluja. * Angelit joikaavat Saamea maailmalle. Suomen suurlähetystö, Bryssel 3.3.2006. Luokka:Suomalaiset maailmanmusiikkiyhtyeet Luokka:Saamelainen musiikki
José Rujano

José Humberto Rujano Guillen (s. 18. helmikuuta 1982 Santa Cruz de Mora, Merida) on venezuelalainen maantiepyöräilijä. Rujano sijoittui vuoden 2005 Italian ympäriajossa kolmanneksi vain 45 sekuntia voittaja Paolo Savoldellille hävinneenä, Gilberto Simoni oli kilpailun toinen, 17 sekuntia Rujanoa nopeampana. Venezuelalainen oli kolmas kilpailun 13. ja 14. etapilla, toinen 17. osuudella ja voitti 19. etapin. Lisäksi hän voitti mäkikilpailun, maglia verden sekä sai yritteliäimmän ajajan tunnustuksen. Italian ympäriajossa 2011 hän voitti 13. etapin ja nousi myös 9. etapin voittajaksi, kun Alberto Contador hylättiin dopingkäryn vuoksi. Kokonaiskilpailussa Rujano sijoittui kuudenneksi. Rujano on voittanut Vuelta Al Tachira -etappiajon vuosina 2004, 2005 ja 2010, Clasico Banfoandes -etappikilpailun 2005, Kolumbian ja Venezuelan ympäriajon 2009 sekä Tour de Langkawi -etappiajon vuonna 2010. Lisäksi hän voitti Venezuelan maantieaika-ajomestaruuden 2007, 2009 ja 2013. == Saavutuksia == ;2001 :Pan-Amerikan mestaruuskilpailut, alle 23-v. maantieajossa hopeaa ja aika-ajossa pronssia ;2002 :Vuelta al Táchira, etapin 13 voitto ;2003 :Clásico RCN, etapin 4 voitto ;2004 :Vuelta al Táchira, kokonaiskilpailun sekä etappien 5 ja 13 (aika-ajo) voitto :Pan-Amerikan mestaruuskilpailut, aika-ajossa hopeaa ;2005 :Vuelta al Táchira, kokonaiskilpailun sekä etappien 6, 7 ja 13 (aika-ajo) voitto :Tour de Langkawi, kokonaiskilpailussa toinen :Italian ympäriajo, kokonaiskilpailussa kolmas, mäkikirikilpailun ja etapin 19 voitto, etapilla 17 toinen, etapeilla 13 ja 14 kolmas :Clasico Banfoandes, kokonaiskilpailun sekä etappien 4. 7 ja 8 voitto ;2007 :Aika-ajon Venezuelan-mestaruus ;2009 :Vuelta al Táchira, etappien 7, 10 ja 11 (aika-ajo) voitto :Aika-ajon Venezuelan-mestaruus :Kolumbian ympäriajo, kokonaiskilpailun sekä etappien 6, 8, 10 ja 14 (aika- ajo) voitto :Venezuelan ympäriajo, kokonaiskilpailun sekä etappien 8 ja 9 voitto ;2010 :Vuelta al Táchira, kokonaiskilpailun ja etapin 8 (mäkiaika-ajo) voitto :Tour de Langkawi, kokonaiskilpailun ja etapin 6 voitto :Venezuelan ympäriajo, etapin 7 voitto :Kolumbian ympäriajo, etapin 9 voitto ;2011 :Italian ympäriajo, kokonaiskilpailussa kuudes, mäkikirikilpailussa toinen, pistekilpailussa kolmas, etappien 9 ja 13 voitto, etapilla 20 toinen, etapilla 16 (aika-ajo) kolmas ;2012 :Tour de Langkawi, kokonaiskilpailussa toinen ;2013 :Aika-ajon Venezuelan-mestaruus ;2015 :Vuelta al Táchira, kokonaiskilpailun ja etapin 6 voitto ==Lähteet== *José Rujano Trap-Friis-tietokannassa *Profiili cyclingarchives.com-sivustolla ===Viitteet=== Luokka:Venezuelalaiset maantiepyöräilijät Luokka:Vuonna 1982 syntyneet Luokka:Elävät henkilöt
Balian Buschbaum

Balian Buschbaum (alun perin Yvonne Buschbaum, s. 14. heinäkuuta 1980 Ulm) on entinen saksalainen seiväshyppääjä. Buschbaum on nuorten Euroopan mestari vuodelta 1999. Aikuisten Euroopan-mestaruuskilpailuista hänellä on kolme mitalia, kaksi pronssia ulkoradoilta ja hopeaa hallista 2002. Buschbaumin ennätys on 470 cm kesäkuulta 2003. Marraskuussa 2007 Buschbaum ilmoitti lopettavansa uransa, koska hän halusi korjata sukupuolensa naisesta mieheksi. Sukupuolenkorjausoperaation myötä hän alkoi käyttää etunimeä Balian. Nimen hän otti Kingdom of Heaven -elokuvassa esiintyvältä Balian-hahmolta. ==Saavutuksia== Vuosi Kilpailu Paikka Sijoitus Tulos 1998 Nuorten MM-kilpailut Annecy, Ranska neljäs 440 1998 EM-kilpailut Budapest, Unkari pronssia 431 1999 MM-kilpailut Sevilla, Espanja 14. 415 1999 Nuorten EM-kilpailut Riika, Latvia kultaa 425 2000 kesäolympialaiset Sydney, Australia kuudes 440 2001 MM- hallikilpailut Lissabon, Portugali kuudes 425 2001 MM-kilpailut Edmonton, Kanada seitsemäs 445 2002 EM-hallikilpailut Wien, Itävalta hopeaa 465 2002 EM- kilpailut München, Saksa pronssia 450 2003 MM-kilpailut Pariisi, Ranska kuudes 450 == Lähteet == * === Viitteet === == Aiheesta muualla == * Buschbaumin henkilökohtaiset sivut Luokka:Saksalaiset seiväshyppääjät Luokka:Vuonna 1980 syntyneet Luokka:Elävät henkilöt
Mike Kosgei

Mike Kosgei on kenialainen yleisurheiluvalmentaja. Hän toimi kestävyysjuoksun päävalmentajana muun muassa Keniassa sekä Suomessa. ==Valmentajaura== Kosgei toimi Keniassa valmentajana 1986–1994, jolloin maa nousi kestävyysjuoksun huipulle. Vuosina 1995–1998 Kosgei toimi Suomen Urheiluliiton kestävyysjuoksun päävalmentajana. Tämän jälkeen Kosgei palasi Keniaan ja toimi maan yleisurheiluliiton palveluksessa, kunnes hänet erotettiin vuoden 2005 alussa. Helmikuussa 2005 hän siirtyi Mosambikiin valmentajaksi. ==Lähteet== * Luokka:Kenialaiset henkilöt Luokka:Yleisurheiluvalmentajat Luokka:Syntymävuosi puuttuu Luokka:Elävät henkilöt
Osami Nagano

Osami Nagano (; 15. kesäkuuta 1880 Kōchi, Japani – 5. tammikuuta 1947 Tokio, Japani) oli keisarillisen Japanin laivaston amiraali ensimmäisessä ja toisessa maailmansodassa ja laivaston esikuntapäällikkö. Nagano kiirehti Japanin hyökkäystä Pearl Harboriin maan polttoainevarastojen ehtymisen uhan vuoksi. Hän erosi Hideki Tōjōn painostuksesta helmikuussa 1944. Tämän jälkeen hän esiintyi julkisuudessa vasta Tokion kansainvälisessä sotarikostuomioistuimessa, jossa häntä syytettiin osallisuudesta hyökkäyssodan suunnitteluun. Hän kuoli kärsimiinsä sairauksiin vankilassa kesken oikeudenkäynnin, mistä lehdet kirjoittivat suurin otsikoin. == Lähteet == Luokka:Japanilaiset toisen maailmansodan sotilaat Luokka:Japanilaiset amiraalit Luokka:Sotarikoksista syytetyt Luokka:Vuonna 1880 syntyneet Luokka:Vuonna 1947 kuolleet
Rolf Hochhuth

Rolf Hochhuth (1. huhtikuuta 1931 – 13. toukokuuta 2020) oli saksalainen näytelmäkirjailija. Hänen pääteoksensa on Der Stellvertreter. Ein christliches Trauerspiel (1963), johon pohjautuu myös Costa-Gavrasin elokuva Amen vuodelta 2002. Näytelmää Der Stellvertreter on esitetty myös Suomen teattereissa nimellä Sijainen. Muita Hocchuthin suomeksi esitettyjä näytelmiä ovat Lakimiehet (Juristen, Tampereen Teatteri 1980), Naislääkärit (Ärztinnen, Tampereen Teatteri 1983) ja Judith (Joensuun kaupunginteatteri 1986).Ilona- esitystietokanta, Teatterin tiedotuskeskus. Viitattu 16.12.2014. ==Lähteet== Luokka:Saksalaiset näytelmäkirjailijat Luokka:Vuonna 1931 syntyneet Luokka:Vuonna 2020 kuolleet
Unai Etxebarria

Unai Etxebarria Arana (s. 21. marraskuuta 1972 Caracas) on entinen venezuelalainen maantiepyöräilijä, joka edusti koko ammattilaisuransa 1996–2007 Euskaltel-Euskadi-tallia. ==Saavutuksia== *Espanjan ympäriajo: **1998 kolmas etapilla 13 **2003 voitto etapilla 4 *Dauphiné Libéré: **2001 kuudes kokonaiskilpailussa, voitto etapilla 3 *Portugalin ympäriajo: **1998 voitto etapeilla 7 ja 12 *Setmana Catalana: **2000 voitto etapilla 1 *Euskal Bizikleta: 2006 mäkikilpailun voitto *La Flèche Wallonne: 2002 toinen, 2003 neljäs *Grand Prix Primavera: 2000 voitto *GP Llodio: 2004 voitto *Trofeo Calvia: 2004 voitto, 2007 voitto ==Lähteet== Unai Etxebarria Trap-Friis- tietokannassa Luokka:Venezuelalaiset maantiepyöräilijät Luokka:Baskiurheilijat Luokka:Vuonna 1972 syntyneet Luokka:Elävät henkilöt
Yousuf Karsh

Yousuf Karsh (, Jousouf Karš; ) oli armenialaissyntyinen kanadalainen valokuvaaja. == Varhainen elämä == Karshin lapsuuteen ajoittui armenialaisten kansanmurha, jossa hän menetti sukulaisiaan. 14-vuotiaana hän siirtyi perheineen Syyriaan, josta hänet lähetettiin pari vuotta myöhemmin Kanadaan, jossa hän asui valokuvaajasetänsä kanssa. == Ura == Nuori Karsh pääsi setänsä avustajaksi studiolle ja alkoi sittemmin myös itse valokuvata. Hän otti 30. joulukuuta 1941 tunnetun valokuvan Winston Churchillistä, ja myös myöhemmällä urallaan hän tuli tunnetuksi nimenomaan merkkihenkilöiden kuvistaan. Kesällä 1949 hän vieraili Ainolassa ja kuvasi Jean Sibeliuksen (”Sisäisiä ääniä”). Ainolan sähkövirta ei riittänyt hänen salamavalolleen ja sähkömies kytki rakennuksen suoraan päälinjaan voimalaitoksen luvalla. === Karshin kuvaamia henkilöitä === * Muhammad Ali * Marian Anderson * W. H. Auden * Joan Baez * prinssi Bernhard * Zulfikar Ali Bhutto * Humphrey Bogart * Alan Brooke * Alexander Calder * Pau Casals * Fidel Castro * Winston Churchill * Joan Crawford * Ruth Draper * Albert Einstein * Dwight Eisenhower * Elisabet II * Robert Frost * Clark Gable * Indira Gandhi * Grey Owl * Ernest Hemingway * Audrey Hepburn * Johannes Paavali II * Chuck Jones * C. G. Jung * Helen Keller, Polly Thompson * Grace Kelly * Jacqueline Kennedy * John F. Kennedy * Peter Lorre * Marxin veljekset * Soong Mei-ling * Jawaharlal Nehru * Georgia O’Keeffe * Laurence Olivier * John J. Pershing * Pablo Picasso * Pius XII * Rainier III * Paul Robeson * Rush * Albert Schweitzer * George Bernard Shaw * Pierre Trudeau * Andy Warhol * Frank Lloyd Wright Hän valokuvasi sanoma- ja aikakauslehdille, kuten Life-lehdelle. Karshista tehtiin 1967 Kanadan ritarikunnan Officer. Vuonna 1990 hänet ylennettiin Companionin arvoon. Karsh muutti viimeisinä vuosinaan Bostoniin, jossa hän kuoli 93 vuoden iässä. Karshin muotokuvia oli esillä Helsingissä Suomen Valokuvataiteen museossa vuonna 1984. == Galleria == == Lähteet == == Kirjallisuutta == * * Luokka:Armenialaiset valokuvaajat Luokka:Kanadalaiset valokuvaajat Luokka:Companion of the Order of Canada Luokka:Vuonna 1908 syntyneet Luokka:Vuonna 2002 kuolleet
Yessongs

Yessongs on brittiläisen Yes-yhtyeen ensimmäinen livelevy, joka julkaistiin 1973 tripla-LP:nä ja myöhemmin kahden CD-levyn painoksena. Levy on nauhoitettu vuonna 1972 suurimmaksi osaksi edellisen studioalbumin Close to the Edge kiertueella, mutta kappaleet ”Perpetual Change” sekä ”Long Distance Runaround / The Fish” ovat peräisin sitä edeltäneen Fragile-albumin kiertueelta. Albumin kansitaiteen kuvituksessa "Pathways" -nimisessä osiossa on näkyvissä sen luoneen taiteilija Roger Deanin kissan tassunjäljet. Eläin pääsi epähuomiossa kävelemään märällä väripinnalla. Dean yritti muokata ne pilvimuodostelmiksi, mutta tämä ei onnistunut täysin. ==Kappaleet (CD-painos)== ===CD 1=== # Opening (excerpt from 'Firebird Suite') (Igor Stravinsky) – 3:47 # Siberian Khatru (Jon Anderson, Steve Howe, Rick Wakeman) – 9:03 # Heart of the Sunrise (Anderson, Bill Bruford, Chris Squire) – 11:33 # Perpetual Change (Anderson, Squire) – 14:11 # And You and I (Anderson, Bruford, Howe, Squire) – 9:33 ## Cord of Life ## Eclipse (Anderson, Bruford, Squire) ## The Preacher the Teacher ## Apocalypse # Mood for a Day (Howe) – 2:53 # Excerpts from 'The Six Wives of Henry VIII' (Wakeman) – 6:37 # Roundabout (Anderson, Howe) – 8:33 ===CD 2=== # I've Seen All Good People (Anderson, Squire) – 7:09 ## Your Move (Anderson) ## All Good People (Squire) # Long Distance Runaround / The Fish (Schindleria Praematurus) (Anderson, Squire) – 13:37 ## Long Distance Runaround (Anderson) ## The Fish (Schindleria Praematurus) (Squire) # Close to the Edge (Anderson, Howe) – 18:13 ## The Solid Time of Change" ## Total Mass Retain" ## I Get Up I Get Down" (Anderson, Squire) ## Seasons of Man" # Yours Is No Disgrace (Anderson, Bruford, Howe, Tony Kaye, Squire) – 14:23 # Starship Trooper (Anderson, Squire, Howe) – 10:08 ## Life Seeker (Anderson) ## Disillusion (Squire) ## Würm (Howe) ==Jäsenet== * Jon Anderson – laulu * Chris Squire – basso, laulu * Steve Howe – kitarat, laulu * Rick Wakeman – koskettimet * Bill Bruford – rummut (CD 1 kappale 4, CD 2 kappale 2) * Alan White – rummut (loput kappaleet) Luokka:Vuoden 1973 konserttitallenteet Luokka:Yesin albumit
Poskilihas

Poskilihas () peittää suun lateraalipintaa ja se on kiinnittynyt ala- ja yläleukaluuhun poskihampaiden kohdalle. Sen tehtävänä on siirtää pureskeltavaa ravintoa hampaille. Poskilihas koostuu kahdesta osasta: pars buccalis ja pars molaris. Hevosella ja märehtijöillä poskilihas saattaa olla kiinnittynenä suun kehälihakseen. Poskilihasta hermottaa kasvohermo. Luokka:Pään ja niskan lihakset
Aït Benhaddou

thumb|Näkymä Aït Benhaddouhun. Aït Benhaddou eli Ait-Ben-Haddou () on kylä entisen Saharasta Marrakechiin kulkeneen karavaanireitin varrella Marokon eteläosassa. Kylässä on vanha maalinnoitus eli ksar. Useimmat kyläläiset asuvat linnoituksen ulkopuolella, mutta ksarissakin on vielä joitakin asukkaita. Ksar on rakennettu polttamattomista savitiilistä, ja sen rakenteita pitää korjailla jokaisen sadekauden jälkeen. Kylässä on kuvattu useita elokuvia, joista ensimmäinen oli Arabian Lawrence (1962). Muita Aït Benhaddoussa kuvattuja elokuvia ovat muun muassa Niilin jalokivi (1985), 007 vaaran vyöhykkeellä (1987), Kundun (1997), Muumio (1999), Gladiaattori (2000) ja Aleksanteri (2004). Ksar of Ait Ben-Haddou - UNESCO World Heritage Site Ksar on Unescon maailmanperintökohde.UNESCO == Lähteet == == Aiheesta muualla == Luokka:Unescon maailmanperintökohteet Marokossa Luokka:Marokon maantiede Luokka:Seulonnan keskeiset artikkelit
Tomoyuki Yamashita

Tomoyuki Yamashita (, Yamashita Tomoyuki; 8. marraskuuta 1885 Kōchin prefektuuri, Japani – 23. helmikuuta 1946 Manila, Filippiinit) oli keisarillisen Japanin armeijan kenraali ja sotarikollinen toisessa maailmansodassa. Hän tuli sotilasurallaan tunnetuksi lisänimellä ”Malaijin tiikeri” valloitettuaan Britannian siirtomaat Malakan niemimaalla ja Singaporen vuosina 1941–1942. Hänet tunnettiin erittäin taitavana ja rohkeana päällikkönä, joka pakotti ylivoimaiset brittijoukot antautumaan Singaporessa vuonna 1942. Sodan jälkeen hänet tuomittiin sotarikoksista Yhdysvaltain sotilastuomioistuimessa Manilassa kuolemaan. Hänen oikeustapauksestaan tuli ensimmäinen lajiaan, jossa sotilaskomentajan vastuulle määriteltiin se, ettei hän kyennyt hallitsemaan joukkojaan. Yamashitan toimiessa Filippiineillä japanilaisten joukkojen komentajana sodan loppuvaiheessa oli joukkojen kuri höltynyt. Sotavankeja ja siviilejä murhattiin, ja raiskaukset, tuhopoltot sekä ryöstöt olivat arkipäivää. Vaikka kenraali Yamashita ei ollut antanut niistä käskyä, eikä voitu näyttää hänen olleen asioista välttämättä tietoinenkaan, hänet katsottiin ylimmäksi vastuulliseksi. Hänet teloitettiin hirttämällä. ==Katso myös== *Masaharu Honma == Lähteet == == Aiheesta muualla == Luokka:Japanilaiset toisen maailmansodan sotilaat Luokka:Japanilaiset kenraalit Luokka:Japanilaiset teloitetut Luokka:Sotarikoksista teloitetut Luokka:Vuonna 1885 syntyneet Luokka:Vuonna 1946 kuolleet
Suun kehälihas

Suun kehälihas () sijaitsee suun ympärillä sulkeutuneena lihasrenkaana, ja sen tehtävänä on suun sulkeminen. Huulet muodostuvat pääasiassa tästä lihaksesta. Suun kehälihas on kiinnittyneenä ihoon ja ihonalaiskudokseen eli sillä ei ole kiinnittymispintaa mihinkään luuhun. Useilla poskien ja huulien muilla lihaksilla on kiinnittymiskohtia suun kehälihakseen. Hevosella ja märehtijöillä poskilihas saattaa olla yhteenliittyneenä suun kehälihakseen. Kasvohermo hermottaa suun kehälihasta. Luokka:Pään ja niskan lihakset
Tros

Tros () oli kreikkalaisessa mytologiassa Dardanian kuningas ja Erikhthonioksen ja Astyokhen poika. Puolisonsa Kallirrhoen kanssa hänellä oli pojat Ilos, Assarakos ja Ganymedes, sekä tytär Kleopatra.Apollodoros, Bibliotheke ('Kirjasto') 3.12.2 (engl. käännös)Homeros, Ilias 20.213–241 (engl. käännös) Zeuksen siepattua Trosin pojan Ganymedeen, isä suri poikansa menetystä syvästi. Myötätunnosta tämän surua kohtaan Zeus lähetti Hermeen tuomaan tälle kaksi hevosta, jota olivat niin nopeita, että pystyivät juoksemaan veden päällä.Apollodoros, Bibliotheke ('Kirjasto') 2.5.9 (engl. käännös)Pausanias, Periegesis tes Hellados ('Kreikan kuvaus') 5.24.5 (engl. käännös)Homeros, Ilias 5.251–273 (engl. käännös) Hermes myös lohdutti isää kertomalla tämän pojan olevan nyt kuolematon ja jumalten juomanlaskija.Homeeriset hymnit, Afroditelle 5.202–217 (engl. käännös) Dardanialaisia alettiin kutsua troijalaisiksi ja maata Troaaksi Trosin mukaan.Diodoros Sisilialainen, Historian kirjasto 4.75.3 (engl. käännös) == Lähteet == Luokka:Kreikkalainen mytologia
Kulmahammaslihas

Kulmahammaslihas () nostaa ja vetää taaksepäin ylähuulta sekä laajentaa sieraimia. Lisäksi se koirilla toimii irvistyksessä. Kulmahammaslihas lähtee yläleukaluusta ja päättyy eläinlajista riippuen joko ylähuuleen tai sieraimiin. Lihansyöjillä lihas päättyy ylähuuleen, hevosella sieraimiin ja märehtijöillä sekä sialla molempiin. Ihmisellä lihasta kutsutaan suunpielen kohottajalihakseksi (). Ihmisellä lihas kulkee kulmahampaan kuopasta suupieleen. Kulmahammaslihasta hermottaa kasvohermo. Luokka:Pään ja niskan lihakset
Meknes

Meknès () on kaupunki Marokon pohjoisosassa, kuusikymmentä kilometriä Fèsistä. Vuonna 2004 siellä oli 536 232 asukasta.City Population Meknesin perustivat almoravidit 1100-luvulla. Meknes oli Marokon pääkaupunki 1600-luvun loppupuolella, jolloin sitä laajennettiin maurilais-espanjalaiseen tyyliin. Kaupunki on Unescon maailmanperintökohde. UNESCO ==Lähteet== ==Aiheesta muualla== Luokka:Marokon kaupungit Luokka:Unescon maailmanperintökohteet Marokossa
Poskipäälihas

Poskipäälihas () supistaa suupieliä. Se lähtee kavio- ja sorkkaeläimillä yläleukaluun ulokkeesta ja lihansyöjillä korvan rustosta. Se päättyy suupieleen. Poskipäälihas sijaitsee yhdessä kasvojen iholihaksen ja otsalihaksen kanssa pään pinnallisessa peitinkalvossa. Ihmisillä poskipäälihas on jakaantunut kahteen erilliseen lihakseen, isoon ja pieneen poskipäälihakseen. ==Lähteet== Luokka:Pään ja niskan lihakset
Silmän kehälihas

Silmän kehälihas () muodostaa silmän ympärille lihasrenkaan. Sen tehtävänä on silmän sulkeminen ja supistuessaan yksi sen haaroista tyhjentää kyynelpussia. Silmän kehälihasta hermottaa kasvohermo. Luokka:Pään ja niskan lihakset Luokka:Silmät
Shigetarō Shimada

Shigetarō Shimada (; 24. syyskuuta 1883 Tokio, Japani – 7. kesäkuuta 1976 Tokio) oli keisarillisen Japanin laivaston amiraali ja meriministeri toisen maailmansodan aikana. == Ura == Shimada valmistui laivastoakatemiasta vuonna 1904. Hän yleni tasaisen rivakkaa vauhtia ja saavutti kontra-amiraalin arvon 1929. Hän toimi sotilasurallaan muun muassa taistelulaiva Hiein komentajana ja Japanin 2. laivaston komentajana. Shimada toimi meriministerinä lokakuusta 1941 lähtien. Hän oli mukana panemassa alulle Japanin kaikkia hyökkäyspäätöksiä, alkaen Pearl Harborista. Hänet tuomittiin elinkautiseen vankeusrangaistukseen Tokion kansainvälisessä sotarikostuomioistuimessa hyökkäyssodan suunnittelemisesta ja käymisestä lokakuun 1941 ja elokuun 1944 välisenä aikana, mitä ennen hän oli toiminut ainoastaan laivaston upseerina. Häntä ei kuitenkaan katsottu vastuulliseksi sotavankeihin ja torpedoitujen alusten miehistöihin kohdistuneista julmuuksista, joihin Japanin laivasto oli muutoin laajalti syyllistynyt. Hänet armahdettiin miehityksen loputtua vuonna 1955. == Lähteet == Luokka:Japanilaiset amiraalit Luokka:Japanin ministerit Luokka:Japanilaiset poliitikot Luokka:Sotarikoksista vankeuteen tuomitut Luokka:Vuonna 1883 syntyneet Luokka:Vuonna 1976 kuolleet
Ohimolihas

Ohimolihas () kuuluu puremalihaksiin. Se lähtee ohimoluun ohimokuopasta () ja päättyy alaleukaluun ohimolisäkkeeseen (). Sen päällä sijaitsee otsalihas. Ohimolihaksen tehtävänä on nostaa alaleukaa painaen sitä yläleukaa vasten. Ohimolihasta hermottaa alaleukahermo kuten muitakin puremalihaksia. Märehtijöillä ohimolihasta on vaikea erottaa saman alueen muista lihaksista. Lihansyöjillä puolestaan ohimolihas on vahvin pään lihaksista. ==Katso myös== * Ulompi puremalihas * Ulompi siipilihas * Sisempi siipilihas * Kaksirunkoinen alaleukalihas * Leveä suunpohjalihas ==Lähteet== == Aiheesta muualla == Luokka:Puremalihakset
Ulompi puremalihas

Ulompi puremalihas () kuuluu puremalihaksiin ja se koostuu syvästä ja pinnallisesta osasta, joita on sialla vaikea erottaa toisistaan. Puremaliikkeissä se nostaa alaleukaa painaen sitä vasten yläleukaa. Jos vain toisen puolen lihas supistuu, alaleuka liikkuu myös sivusuunnassa supistuvan lihaksen suuntaan. Ulompi puremalihas lähtee poskikaaresta ja päättyy alaleukaluuhun. Ulompaa puremalihasta hermottaa alaleukahermo. Luokka:Puremalihakset
Norjan suurkäräjävaalit 2005

Norjan parlamenttivaalit 2005 pidettiin 12. syyskuuta. == Tulokset == puolue lyhenne äänet äänet äänet äänet paikat paikat paikat paikkaosuus/ ääniosuus paikkaosuus/ ääniosuus puolue lyhenne lukumäärä lukumäärä osuus osuus lukumäärä lukumäärä osuus paikkaosuus/ ääniosuus paikkaosuus/ ääniosuus Työväenpuolue 32,7% 61 36,09% 1,10 Edistyspuolue 22,1% 38 22,49% 1,02 Konservatiivipuolue 14,1% 23 13,61% 0,965 Sosialistinen vasemmistopuolue 8,8% 15 8,88% 1,01 Kristillinen kansanpuolue 6,8% 11 6,51% 0,957 Keskustapuolue 6,5% 11 6,51% 1,00 Liberaalipuolue 5,9% 10 5,92% 1,00 Punainen vaaliliitto 1,2% 0 0 0 Rannikkopuolue 0 0 0 Eläkeläisten puolue (Norja) 0 0 0 Kristillinen yhtenäisyyspuolue 0 0 0 Vihreät (Norja) 0 0 0 Demokraatit (Norja) 0 0 0 Abortin vastustajien lista (Norja) 0 0 0 Norjan kommunistinen puolue 0 0 0 Uudistuspuolue (Norja) 0 0 0 Saamelaisten kansanpuolue 0 0 0 Liberaalinen kansanpuolue (Norja) 0 0 0 Norjan republikaaninen liitto 0 0 0 Olut yhtenäisyys puolue 0 0 0 Yhteiskunta puolue 0 0 0 Yhteensä 100% 169 Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Lähde: CIA World Factbook Suurkäräjävaalit 2005 Luokka:Vuoden 2005 vaalit
Kaksirunkoinen alaleukalihas

Kaksirunkoinen alaleukalihas () kuuluu puremalihaksiin sekä kieltä liikuttaviin lihaksiin. Nimensä mukaisesti se on kaksirunkoinen ihmisellä ja hevosella, mutta muilla kotieläimillä lihas on nimestään huolimatta yksirunkoinen . Etumaista ja takimaista lihasrunkoa erottaa toisistaan jänne. Etumaista lihasrunkoa hermottaa alaleukahermo ja tämän osan tehtävänä on suun aukaiseminen. Takimmaista lihasrunkoa hermottaa puolestaan kasvohermo ja takimmaisen lihasrungon supistuminen nostaa kieliluuta. Kaksirunkoinen alaleukalihas lähtee takaraivoluun processus paracondylariksesta ja päättyy alaleukaluun alareunaan. ==Lähteet== Luokka:Puremalihakset
Sadao Araki

Sadao Araki (, Araki Sadao; 26. toukokuuta 1877 Tokio, Japani – 2. marraskuuta 1966) oli keisarillisen Japanin armeijan kenraali ja valtiomies. Araki valittiin sotakorkeakouluun hänen taistellessaan Venäjän–Japanin sodassa. Tämän jälkeen hän työskenteli yleisesikunnassa ja hänet valittiin tärkeisiin asemiin, kuten sotakorkeakoulun johtajan ja armeijan koulutuksen päätarkastajan toimiin. Sotaministerinä hän toimi kahden hallituksen aikana vuosina 1931–1934. Hän kannatti kansallismielistä Kokutai-ideologiaa ja spiritualismia ja sen mukaisesti valoi sotaintoa maansa nuorisoon. Hän oli armeijan äärioikeistolaisen Kodoha-siiven (Keisarillinen tie) johtajia. Hänet ylennettiin kenraaliksi 1933. Sotaministerinä hän ajoi armeijan pyrkimyksiä päästä valtaan kotimaassa ja hyökkäystä ulkomaita vastaan. Hän toimi erityisen aktiivisesti Mantšurian valtauksen ja Jeholin taisteluiden aikana. Hän toimi myös opetusministerinä kahden hallituksen aikana. Araki tuomittiin elinkautiseen vankeusrangaistukseen Tokion kansainvälisessä sotarikostuomioistuimessa hyökkäyssodankäynnistä Kiinaa vastaan. Hänet armahdettiin vuonna 1954. == Lähteet == Luokka:Japanilaiset kenraalit Luokka:Japanilaiset poliitikot Luokka:Opetusministerit Luokka:Sotarikoksista vankeuteen tuomitut Luokka:Vuonna 1877 syntyneet Luokka:Vuonna 1966 kuolleet
Phobia (Breaking Benjaminin albumi)

__NOTOC__ Phobia on Breaking Benjaminin kolmas studioalbumi, joka julkaistiin 8. elokuuta 2006. Se nauhoitettiin Hopatcongissa, New Jerseyssä vuonna 2006. Albumi myi 131 000 kappaletta ensimmäisen viikon aikana, jonka myötä se on tähän mennessä Breaking Benjaminin nopeiten myynyt albumi. 1\. syyskuuta 2007 mennessä Phobiaa oli myyty yhteensä 723 871 kappaletta Yhdysvalloissa ja vuonna 2009 albumi myi platinaa. Se on yhtyeen toiseksi menestynein levy. Phobia on yhtyeen rankin levy ja kappaleet sekoittavat vaikutteita nu metalista, metalcoresta, heavy metalista ja post-grungesta. == Kappaleet == # # # # # # # # # # # # # # == Kokoonpano == * Benjamin Burnley – Laulu, kitara * Aaron Fink – Kitara * Mark James – Basso * Chad Szeliga – Rummut == Arvostelut == * AllMusic: AllMusic review == Listasijoitukset == === Albumi === Vuosi Lista Sijoitus 2006 The Billboard 200 2 2006 Top Rock Albums 1 2006 Internetin albumilista 2 ===Singlet=== Vuosi Single Lista Sijoitus 2006 "The Diary of Jane" Billboard Hot 100 50 2006 "The Diary of Jane" Mainstream Rock Tracks 2 2006 "The Diary of Jane" Modern Rock Tracks 4 2006 "The Diary of Jane" Billboard Pop 100 46 2006 "The Diary of Jane" Hot Digital Songs 34 2007 "Breath" Billboard Hot 100 84 2007 "Breath" Mainstream Rock Tracks 1 (7 viikkoa) 2007 "Breath" Modern Rock Tracks 3 2007 "Until the End" Mainstream Rock Tracks 26 == Lähteet == Luokka:Breaking Benjaminin albumit Luokka:Vuoden 2006 albumit Luokka:Hollywood Recordsin albumit
Flowers (The Rolling Stonesin albumi)

Flowers on The Rolling Stonesin kesäkuussa 1967 ensisijaisesti Yhdysvalloissa julkaistu albumi. Euroopassa Decca Recordsin julkaisema painos oli niin sanottu export-versio. Britanniassa Flowersia ei ollut saatavilla ennen 1970-luvun puoltaväliä. Albumi oli korkeimmillaan Yhdysvaltain Billboard -listan sijalla 3 ja myi kultaa. Albumi on eräänlainen kokoelmalevy, joka sisältää yhtyeen vuoden 1967 alkupuoliskon singlet sekä kappaleita kahdelta aikaisemmalta Britanniassa julkaistulta albumilta (Aftermath ja Between the Buttons). Kyseiset albumit oli julkaistu Yhdysvalloissa eri kappaleilla kuin Britanniassa ja Flowers -albumi sisältää kappaleita, jotka puuttuivat kyseisten albumien Yhdysvaltain versioista. Lisäksi kolme kappaletta olivat ennenjulkaisemattomia; "My Girl" on albumin Between the Buttons sessioista, "Ride on, Baby" ja "Sittin' on a Fence" ovat albumin Aftermath sessioista. Myös viimeisimmät singlehitit "Ruby Tuesday", "Let's Spend the Night Together" ja "Have You Seen Your Mother, Baby, Standing in the Shadow?" sisältyvät albumille. Albumin kannessa Rolling Stonesin jäsenet ovat kuvattuina kukiksi. Toisin kuin muilla jäsenillä, Brian Jonesin kukassa ei ole lainkaan lehtiä. Kyseessä oli Mick Jaggerin ja Keith Richardsin raaka vitsi, joka oli heidän Jonesiin kohdistaman kylmäkiskoisuuden siihenastinen huipentuna. Draper 2007, The Rolling Stones, s. 62 Kukkien kasvokuvat ovat peräisin Aftermath -albumin brittiversion kannesta. Vaikka levyn flower power -tyyppinen kansi onkin tyyliltään ja väritykseltään psykedeelinen, se ei juurikaan edusta albumin sisältöä. Draper 2007, The Rolling Stones, s. 62 ==Kappaleet== *Kaikki kappaleet kirjoittaneet Mick Jagger ja Keith Richards, paitsi toisin mainitut. A-puoli # #*Tammikuussa 1967 julkaistu single, joka sisältyi myös Between the Buttons -albumin Yhdysvaltain versiolle. # #*Syyskuussa 1966 julkaistu single. # #*Tammikuussa 1967 julkaistu single, joka sisältyi myös Between the Buttons -albumin Yhdysvaltain versiolle. # #*Julkaistu alun perin Aftermath-albumin brittiversiolla. # #*Pidempi, yli 5-minuuttinen versio tästä kappaleesta julkaistiin Aftermath-albumin brittiversiolla, tämä versio on siitä lyhennetty ja poikkeaa myös taustalaulujen miksauksen osalta 3. säkeistön jälkeen. # #*Ennenjulkaisematon, Between the Buttons -sessioista. B-puoli # * #*Julkaistu alun perin Between the Buttons -albumin brittiversiolla. # #*Julkaistu alun perin Between the Buttons -albumin brittiversiolla. # #*Julkaistu alun perin Aftermath-albumin brittiversiolla. # #*Julkaistu alun perin Aftermath-albumin brittiversiolla. # #*Ennenjulkaisematon, Between the Buttons -sessioista. # #*Ennenjulkaisematon, Aftermath-sessioista. ==Kokoonpano== ===The Rolling Stones=== * Mick Jagger * Keith Richards * Brian Jones * Charlie Watts * Bill Wyman ===Tuotanto=== *Andrew Loog Oldham – tuottaja *The Corporate Head – alkuperäisen suunnitelman toteutus *Lou-in-Adler – tunnus *Guy Webster – valokuvaus *Tom Wilkes – alkuperäiset grafiikat ==Arvostelut== *Allmusic () linkki ==Lähteet== * ===Viitteet=== Luokka:Vuoden 1967 kokoelma-albumit Luokka:The Rolling Stonesin kokoelma-albumit